CELEX: 32019D1562
Language: hr
Date: 2019-09-16 00:00:00
Title: Provedbena odluka Komisije (EU) 2019/1562 оd 16. rujna 2019. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1 × Rf1 (ACS-BNØØ4-7 × ACS-BNØØ1-4), hibrida uljane repice Ms1 × Rf2 (ACS-BNØØ4-7 × ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (priopćeno pod brojem dokumenta C(2019) 6524)

18.9.2019   
               
               
                  HR
               
               
                  Službeni list Europske unije
               
               
                  L 240/13
               
            
         PROVEDBENA ODLUKA KOMISIJE (EU) 2019/1562
         оd 16. rujna 2019.
         o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1 × Rf1 (ACS-BNØØ4-7 × ACS-BNØØ1-4), hibrida uljane repice Ms1 × Rf2 (ACS-BNØØ4-7 × ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda
         
            
               (priopćeno pod brojem dokumenta C(2019) 6524)
            
         
         (Vjerodostojan je samo tekst na njemačkom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 8. stavak 6. i članak 20. stavak 6.,
         budući da:
         
                     (1)
                  
                  
                     Odlukama Komisije 2007/305/EZ (2), 2007/306/EZ (3) i 2007/307/EZ (4) utvrđuju se pravila o povlačenju s tržišta hibrida uljane repice Ms1 × Rf1 (ACS-BNØØ4-7 × ACS-BNØØ1-4), hibrida uljane repice Ms1 × Rf2 (ACS-BNØØ4-7 × ACS-BNØØ2-5) i uljane repice Topas 19/2 (ACS-BNØØ7-1), slijedom navođenja, te od njih dobivenih proizvoda („GM materijal”). Te su odluke donesene nakon što je nositelj odobrenja, Bayer CropScience AG, obavijestio Komisiju da ne namjerava podnijeti zahtjev za obnovu odobrenja za taj GM materijal u skladu s člankom 8. stavkom 4. prvim podstavkom, člankom 11., člankom 20. stavkom 4. i člankom 23. Uredbe (EZ) br. 1829/2003.
                  
               
                     (2)
                  
                  
                     Svim trima odlukama predviđeno je početno prijelazno razdoblje od pet godina tijekom kojeg se dopušta stavljanje na tržište hrane i hrane za životinje koja sadržava taj GM materijal, sastoji se ili je proizvedena od njega u udjelu koji nije veći od 0,9 % i pod uvjetom da je njegova prisutnost slučajna ili tehnički neizbježna. Svrha tog prijelaznog razdoblja bilo je uzimanje u obzir činjenice da neznatni tragovi tog GM materijala ponekad mogu biti prisutni u prehrambenim lancima, čak i nakon što je društvo Bayer CropScience AG odlučilo obustaviti prodaju sjemena dobivenog od tih genetski modificiranih organizama te čak i ako su poduzete sve mjere kako bi se izbjegla prisutnost tog GM materijala.
                  
               
                     (3)
                  
                  
                     Unatoč mjerama koje je društvo Bayer CropScience AG poduzelo kako bi spriječilo prisutnost tih genetski modificiranih organizama u skladu s odlukama 2007/305/EZ, 2007/306/EZ i 2007/307/EZ, u proizvodima od uljane repice otkriveni su neznatni tragovi tih organizama. Provedbenom odlukom Komisije 2012/69/EU (5) sve su tri odluke izmijenjene kako bi se prijelazno razdoblje produljilo do 31. prosinca 2016. i kako bi se tolerirana prisutnost tog GM materijala u hrani i hrani za životinje snizila na 0,1 % masenog udjela. Te su tri odluke dodatno izmijenjene Provedbenom odlukom Komisije (EU) 2016/2268 (6) kako bi se prijelazno razdoblje produljilo do 31. prosinca 2019.
                  
               
                     (4)
                  
                  
                     Odlukama 2007/305/EZ, 2007/306/EZ i 2007/307/EZ utvrđen je i niz mjera koje je društvo Bayer CropScience AG moralo poduzeti kako bi osiguralo učinkovito povlačenje s tržišta tog GM materijala te su utvrđene obveze izvješćivanja za adresata.
                  
               
                     (5)
                  
                  
                     Nadalje, Provedbenom odlukom Komisije (EU) 2019/1117 (7) navedene tri odluke. 2007/305/EZ, 2007/306/EZ i 2007/307/EZ, izmijenjene su u pogledu adresata na temelju zahtjeva društva Bayer CropScience AG od 1. kolovoza 2018. da se njegova prava i obveze, koji se odnose na sve njegove obavijesti, zahtjeve i odobrenja za genetski modificirane proizvode, prenesu na društvo BASF Agricultural Solutions Seed US LLC, čiji je zastupnik u Uniji društvo BASF SE (Njemačka). Stoga bi adresat odluka 2007/305/EZ, 2007/306/EZ i 2007/307/EZ trebalo biti društvo BASF SE.
                  
               
                     (6)
                  
                  
                     U listopadu 2018. društvo BASF SE izvijestilo je da su posljednjih godina unatoč poduzetim mjerama otkriveni neznatni tragovi u proizvodima od uljane repice, no njihova se prisutnost i dalje smanjuje. Ta stalna prisutnost u tragovima može se objasniti prirodom uljane repice, koja može dugo ostati u stanju mirovanja, te poljoprivrednim praksama za prikupljanje sjemena uslijed kojih može doći do slučajnog rasipanja, čiju je razinu bilo teško procijeniti na dan donošenja odluka 2007/305/EZ, 2007/306/EZ i 2007/307/EZ te provedbenih odluka 2012/69/EU i (EU) 2016/2268.
                  
               
                     (7)
                  
                  
                     U tom kontekstu primjereno je produljiti prijelazno razdoblje za još tri godine, do 31. prosinca 2022., kako bi se omogućilo potpuno uklanjanje preostalih tragova uljanih repica Ms1 × Rf1, Ms1 × Rf2 i Topas 19/2 iz prehrambenih lanaca.
                  
               
                     (8)
                  
                  
                     Kako bi se dodatno pridonijelo uklanjanju tog GM materijala, primjereno je i da adresat i dalje provodi interni program u skladu s odlukama 2007/305/EZ, 2007/306/EZ i 2007/307/EZ i da prikupi podatke o prisutnosti takvog materijala u proizvodima od uljane repice uvezenima u Uniju iz Kanade, jedine zemlje u kojoj su navedene sorte uljane repice uzgajane u komercijalne svrhe. Društvo BASF SE trebalo bi do 1. siječnja 2022. Komisiju izvijestiti o oba aspekta.
                  
               
                     (9)
                  
                  
                     Društvo BASF SE trebalo bi osigurati stalnu dostupnost certificiranih referentnih materijala kako bi se kontrolnim laboratorijima omogućilo da provedu analizu tijekom prijelaznog razdoblja.
                  
               
                     (10)
                  
                  
                     Odluke 2007/305/EZ, 2007/306/EZ i 2007/307/EZ trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odluka 2007/305/EZ mijenja se kako slijedi:
            
                        1.
                     
                     
                        Članak 1. zamjenjuje se sljedećim:
                        
                           „Članak 1.
                           Adresat provodi interni program kako bi osigurao djelotvorno povlačenje s tržišta sorata uljane repice ACS-BNØØ4-7, ACS-BNØØ1-4 i hibrida uljane repice ACS-BNØØ4-7 × ACS-BNØØ1-4 u uzgoju i proizvodnji sjemena te prikuplja podatke o prisutnosti tih genetski modificiranih organizama u pošiljkama uljane repice koje u Uniju stižu iz Kanade.
                           Adresat do 1. siječnja 2022. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje u Uniju stižu iz Kanade.”
                        
                     
                  
                        2.
                     
                     
                        Članak 2. zamjenjuje se sljedećim:
                        
                           „Članak 2.
                           
                              1.   Prisutnost materijala koji sadržava, sastoji se ili je proizveden od sorata uljane repice ACS-BNØØ4-7, ACS-BNØØ1-4 i hibrida uljane repice ACS-BNØØ4-7 × ACS-BNØØ1-4 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2022. pod uvjetom da je ta prisutnost:
                              
                                          (a)
                                       
                                       
                                          slučajna ili tehnički neizbježna; i
                                       
                                    
                                          (b)
                                       
                                       
                                          u udjelu koji nije veći od 0,1 % masenog udjela.
                                       
                                    
                           
                              2.   Adresat osigurava dostupnost certificiranih referentnih materijala za uljanu repicu ACS-BNØØ4-7 × ACS-BNØØ1-4 preko Američkog udruženja uljnih kemičara na https://www.aocs.org/crm”.
                           
                        
                     
                  
         
            Članak 2.
            Odluka 2007/306/EZ mijenja se kako slijedi:
            
                        1.
                     
                     
                        Članak 1. zamjenjuje se sljedećim:
                        
                           „Članak 1.
                           Adresat provodi interni program kako bi osigurao djelotvorno povlačenje s tržišta sorata uljane repice ACS-BNØØ4-7, ACS-BNØØ2-5 i hibrida uljane repice ACS-BNØØ4-7 × ACS-BNØØ2-5 u uzgoju i proizvodnji sjemena te prikuplja podatke o prisutnosti tih genetski modificiranih organizama u pošiljkama uljane repice koje u Uniju stižu iz Kanade.
                           Adresat do 1. siječnja 2022. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje iz Kanade stižu u Uniju.”
                        
                     
                  
                        2.
                     
                     
                        Članak 2. zamjenjuje se sljedećim:
                        
                           „Članak 2.
                           
                              1.   Prisutnost materijala koji sadržava, sastoji se ili je proizveden od sorata uljane repice ACS-BNØØ4-7, ACS-BNØØ2-5 i hibrida uljane repice ACS-BNØØ4-7 × ACS-BNØØ2-5 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2022. pod uvjetom da je ta prisutnost:
                              
                                          (a)
                                       
                                       
                                          slučajna ili tehnički neizbježna; i
                                       
                                    
                                          (b)
                                       
                                       
                                          u udjelu koji nije veći od 0,1 % masenog udjela.
                                       
                                    
                           
                              2.   Adresat osigurava dostupnost certificiranih referentnih materijala za uljanu repicu ACS-BNØØ4-7 × ACS-BNØØ2-5 preko Američkog udruženja uljnih kemičara na https://www.aocs.org/crm”.
                           
                        
                     
                  
         
            Članak 3.
            Članak 1. Odluke 2007/307/EZ zamjenjuje se sljedećim:
            
               
                  „Članak 1.
                  
                     1.   Adresat provodi interni program kako bi osigurao djelotvorno povlačenje s tržišta uljane repice ACS-BNØØ7-1 u uzgoju i proizvodnji sjemena te prikuplja podatke o prisutnosti tog genetski modificiranog organizma u pošiljkama uljane repice koje stižu u Uniju iz Kanade.
                     Adresat do 1. siječnja 2022. izvješćuje Komisiju o provedbi tog programa i o prisutnosti tih genetski modificiranih organizama u pošiljkama uljane repice koje iz Kanade stižu u Uniju.
                  
                  
                     2.   Prisutnost materijala koji sadržava, sastoji se ili je proizveden od uljane repice ACS-BNØØ7-1 u hrani ili hrani za životinje o kojoj je poslana obavijest u skladu s člankom 8. stavkom 1. točkom (a) i člankom 20. stavkom 1. točkom (a) Uredbe (EZ) br. 1829/2003 tolerira se do 31. prosinca 2022. pod uvjetom da je ta prisutnost:
                     
                                 (a)
                              
                              
                                 slučajna ili tehnički neizbježna; i
                              
                           
                                 (b)
                              
                              
                                 u udjelu koji nije veći od 0,1 % masenog udjela.
                              
                           
                  
                     3.   Adresat osigurava dostupnost certificiranih referentnih materijala za uljanu repicu ACS- BNØØ7-1 preko Američkog udruženja uljnih kemičara na https://www.aocs.org/crm.”
                  
               
            
         
         
            Članak 4.
            Unosi u registar Zajednice genetski modificirane hrane i hrane za životinje, kako je predviđeno člankom 28. Uredbe (EZ) br. 1829/2003, koji se odnose na uljane repice ACS-BNØØ4-7, ACS-BNØØ1-4 i hibrid uljane repice ACS-BNØØ4-7 × ACS-BNØØ1-4, ACS-BNØØ4-7, ACS-BNØØ2-5 i hibrid uljane repice ACS-BNØØ4-7 × ACS-BNØØ2-5 te uljanu repicu ACS-BNØØ7-1 mijenjaju se kako bi se uzela u obzir ova Odluka.
         
         
            Članak 5.
            Ova je Odluka upućena društvu BASF SE, Carl-Bosch-Str. 38, D-67063 Ludwigshafen, Njemačka.
         
         
            Sastavljeno u Bruxellesu 16. rujna 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 18.10.2003., str. 1.
         
         
            (2)  Odluka Komisije 2007/305/EZ od 25. travnja 2007. o povlačenju s tržišta hibrida uljane repice Ms1 × Rf1 (ACS-BNØØ4-7 × ACS-BNØØ1-4) i od nje dobivenih proizvoda (SL L 117, 5.5.2007., str. 17.).
         
            (3)  Odluka Komisije 2007/306/EZ od 25. travnja 2007. o povlačenju s tržišta hibrida uljane repice Ms1 × Rf2 (ACS-BNØØ4-7 × ACS-BNØØ2-5) i od nje dobivenih proizvoda (SL L 117, 5.5.2007., str. 20.).
         
            (4)  Odluka Komisije 2007/307/EZ od 25. travnja 2007. o povlačenju s tržišta uljane repice Topas 19/2 (ACS-BNØØ7-1) i od nje dobivenih proizvoda (SL L 117, 5.5.2007., str. 23.).
         
            (5)  Provedbena odluka Komisije 2012/69/EU od 3. veljače 2012. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1 × Rf1 (ACS-BNØØ4-7 × ACS-BNØØ1-4), hibrida uljane repice Ms1 × Rf2 (ACS-BNØØ4-7 × ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (SL L 34, 7.2.2012., str. 12.).
         
            (6)  Provedbena odluka Komisije (EU) 2016/2268 od 14. prosinca 2016. o izmjeni odluka 2007/305/EZ, 2007/306/EZ i 2007/307/EZ u pogledu razdoblja tolerancije za tragove hibrida uljane repice Ms1×Rf1 (ACS-BNØØ4-7×ACS-BNØØ1-4), hibrida uljane repice Ms1×Rf2 (ACS- BNØØ4-7×ACS-BNØØ2-5) i uljane repice Topas 19/2 (ACS-BNØØ7-1) te od njih dobivenih proizvoda (SL L 342, 16.12.2016., str. 34.).
         
            (7)  Provedbena odluka Komisije (EU) 2019/1117 оd 24. lipnja 2019. o izmjeni odluka 2007/305/EZ, 2007/306/EZ i 2007/307/EZ u pogledu promjene adresata odluka (SL L 176, 1.7.2019., str. 59.).